 Qisada Nabi Nuux wax badan yey Quraanka kusoo aroortay, wuxuuna ahaa Nabigii ugu horreeyey ee si cad ugu yeedha dadka, halkanna markuu ugu yeedhay qawmkiisii caabudidda Ilaahay kaliya ugana digay cadaab daran waxay sidii caadada u ahayd gaaladii madaxda ahayd ee qawmkiisu ugu jawaabeen inuu dadka lamid yahay dad xun xunna raaceen wax dheeraad ahna uusan lahayn ey una maleyn inuu been sheegi, wuxuuse ku sugan yahay xujo cad oo Eebbe iyo naxariis uu ka siiyey agtiisa, oyse ka indho-beeleen uusan qasabna ku lahayn iyagoo nici Xaqa, taasina waxay muujin dabeecad wanaagga Nabiyada inta Xaqa ku raacda iyo inayna raacidda Diintu qasab ahayn ee ciddii doontana raaci, tii kalana aan xoog lagu galinayn, waxaase loogu sheegi si cad oo qabow oo wanaag ah. 